stanford-oval/wikipedia huggingface dataset:
מיכאל מלכיאלי
הערות שוליים

↑  ארי קלמן, מלכיאלי בנאום הבכורה: "אות ניצחון למהפכה", באתר כל הזמן, ‏2 בנובמבר 2016
↑  דרמה בש"ס: דרעי יתפטר מהכנסת, מלכיאלי יכנס, באתר "כל הזמן", 31 באוקטובר 2016
↑  ישי כהן, ‏דרעי מתפטר מהכנסת, מיכאל מלכיאלי יכהן במקומו, באתר כיכר השבת, 31 באוקטובר 2016
↑  מלכיאלי חתם על צו לדחיית רפורמת הכשרות, באתר זמן ישראל, 29 בדצמבר 2022
↑  מורן אזולאי, סיון חילאי, ynet, צבי זרחיה, דרעי בחר את השרים שימלאו את מקומו במשרדי הבריאות והפנים, באתר כלכליסט, 24 בינואר 2023
↑  כיכר השבת, ‏בת נולדה לחבר-הכנסת מיכאל מלכיאלי, באתר כיכר השבת, 20 באוגוסט 2018
| השרים לשירותי הדת בממשלות ישראל |
| --- | --- | --- |
| שרי הדתות (1948–2003) | יהודה לייב מימון • חיים משה שפירא • יעקב משה טולידאנו • זרח ורהפטיג • יצחק רפאל • חיים יוסף צדוק • אהרן אבוחצירא • יוסף בורג • שמעון פרס • זבולון המר • אבנר שאקי • יצחק רבין • שמעון שטרית • בנימין נתניהו • אלי סויסה • יצחק לוי • יצחק כהן • יוסי ביילין • אשר אוחנה • אריאל שרון |  |
| השרים לשירותי דת  (2008 ואילך): | יצחק כהן • יעקב מרגי • נפתלי בנט • דוד אזולאי • יצחק וקנין • יעקב אביטן • מתן כהנא • נפתלי בנט • מיכאל מלכיאלי |  |
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (61 חברי הכנסת)  | סיעות הקואליציה של ממשלת ישראל השלושים ושבע (61 חברי הכנסת)  |  |
| הליכוד (32) | נתניהו • לוין • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון • עבד |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| הציונות הדתית (6) | סופר • סטרוק • רוטמן • וולדיגר • טל • סולומון |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (59 חברי הכנסת) | סיעות האופוזיציה (59 חברי הכנסת) |  |
| יש עתיד (23) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| עוצמה יהודית (7) | בן גביר • וסרלאוף • אלמוג כהן • אליהו  • פוגל • סון הר-מלך • קרויזר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| הרוב הלאומי (1) | רול |  |
מילכה

ערך זה עוסק בבתו של הרן ואשת נחור. אם התכוונתם לאחת מבנות צלפחד, ראו .
מִלְכָּה היא דמות מקראית, בתו של הרן, אחי אברהם, ואשת נחור אחי אברהם. נולדו להם 8 בנים והם: עוּץ, בּוּז, קְמוּאֵל אֲבִי אֲרָם, כֶּשֶׂד, חֲזוֹ, פִּלְדָּשׁ, יִדְלָף, וגם בְּתוּאֵל אבי רִבְקָה (בראשית כב פסוקים 20 - 22).
אברהם הוא גם דודה (אחי אביה) וגם גיסה (אחי בעלה).

נכדתה רבקה נישאה ליצחק, בן דודה של מילכה וגם בן דודם של ילדיה (סבם המשותף הוא תרח).

נינה יעקב נישא לנינותיה לאה ורחל.
במדרש מיוחס הריונה של מילכה לזכות שרה. מילכה תוארה כאמם של כל נביאי אומות העולם.
ראו גם

עץ משפחה של דמויות מקראיות - מתרח ועד שלמה
הערות שוליים

↑  תרגום יונתן על ספר בראשית, פרק כ"ב, פסוק כ'
↑  יילקוט שמעוני בלק, במדבר - פרק כג - רמז תשסו
↑  כדי שהקו יסמן הורות עליו לרדת למטה
תבנית:מעטפת תרשים
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
רונאן ראפטרי

| --- | --- |
אין תמונה חופשית
 לידה:  9 בדצמבר 1990 (בן 34) דבלין, אירלנד
 מדינה:  אירלנד 
 תקופת הפעילות:  מ-2010
 מקום לימודים:  האקדמיה המלכותית לאמנות הדרמה 
 פרופיל ב-IMDb
 
רונן ראפטרי (באנגלית: Ronan Raftery; נולד ב-9 בדצמבר 1990) הוא שחקן קולנוע, טלוויזיה ותיאטרון אירי.
ביוגרפיה

נולד בדבלין, אירלנד ב-9 בדצמבר 1990. ב-2009, הוא סיים את לימודיו באקדמיה המלכותית לאמנות הדרמה בלונדון.
כיום הוא מתגורר בלונדון.
קריירה

בשנת 2010 קיבל ראפטרי את תפקידו הראשון בגיל 19, כאשר ביצע הופעת אורח בסדרת הדרמה הרפואית ארוכת הימים "Doctors" בתור קארל לדבייטר. שנה לאחר מכן, שיחק את ג'ף בסרט הדרמה "Death of a Superhero" המבוסס על הרומן הניו זילנדי באותו שם. שיחק גם בתפקיד קטן בסרט גיבורי העל של מארוול קומיקס, "קפטן אמריקה" שביים ג'ו ג'ונסטון.
בשנת 2012, שיחק בתפקיד חוזר בסדרה הדרמה-קומית "Fresh Meat" בערוץ 4 מהיוצרים של הסדרה "פיפ שואו". באותה שנה החל לשחק בסיטקום "Moone Boy" שיצר וכתב כריס או'דאוד עבור ערוץ הטלוויזיה הבריטי "Sky One" (אנ').
בשנת 2014, לאחר שהשתתף במספר הפקות במה מקומיות, לוהק ראפטרי לגלם את בילי בחידוש של המחזה "הדבר האמיתי (אנ') מאת המחזאי היהודי-בריטי טום סטופארד שעלה בתיאטרון טוד היימס (אנ') בברודוויי.
בשנת 2016, שיחק ראפטרי בסרט המלחמה "מצור ג'דוטוויל" בהפקה אירית-דרום אפריקאית ועלילתה מגוללת את עמידתה של פלוגה אירית מכוח השלום של האו"ם בקטנגה נגד התקפות של כוחות עודפים ליד העיר ג'דוטוויל, בספטמבר 1961 כחלק ממשבר קונגו. שיחק גם בהמשך בסרט הפנטזיה "חיות הפלא והיכן למצוא אותן" המהווה סרט פריקוול לסדרת סרטי "הארי פוטר" מאת ג'יי קיי רולינג, בהפקת אולפני האחים וורנר. את הסרט ביים דייוויד ייטס.
בשנת 2018, גילם ראפטרי את ביוויס רוד בסרט הפוסט-אפוקליפטי "ערי טרף". בהמשך אותה שנה, הוא שיחק בסדרת האימה העל-טבעית "האימה" בערוץ AMC.
בשנת 2019, שיחק בתפקיד ראשי בסדרה "הגשר" של רשת השידור האמריקאית "Starz" בתור רוברט גסטאלט.
בשנת 2022, ביצע הופעת אורח בסדרת מותחן הפשע "כנופיות לונדון" של "Sky Atlantic" (אנ').
בשנת 2023 שיחק בסרט הטלוויזיה "Royal Rendezvous" שנעשה בהפקה משותפת של NBC ו-ערוץ E!.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | קפטן אמריקה | האקלר |  |
| 2011 | Death of a Superhero | ג'ף |  |
| 2016 | מצור ג'דוטוויל | ג'ון גורמן |  |
| 2016 | חיות הפלא והיכן למצוא אותן | לנגדון שו |  |
| 2018 | ערי טרף | ביוויס רוד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Doctors | קארל לדבייטר | פרק: "Day Zero" |
| 2012 | Fresh Meat | דילן שיילס | 4 פרקים |
| 2012–2015 | Moone Boy | דסי | 10 פרקים |
| 2013–2014 | חוצים גבולות (אנ') | קולין מק'קונל | 4 פרקים |
| 2018 | האימה | ג'ון אירווינג | 8 פרקים |
| 2019 | הגשר | רוברט גסטאלט | תפקיד ראשי; 8 פרקים |
| 2022 | כנופיות לונדון | דארה | פרק: "#2.2" |
| 2023 | Royal Rendezvous | רורי | סרט טלוויזיה של NBC |
| 2023–הווה | Obituary | אמרסון סטפורד | תפקיד ראשי (2 עונות); 12 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2011–2012 | יונו והטווס (אנ') | הבן של ג'ק | תיאטרון אבי |
| 2013 | Unscorched | טום | תיאטרון פינבורו (אנ'), לונדון |
| 2014 | The Silver Tassie | הארי היגן | התיאטרון המלכותי הלאומי |
| 2014 | הדבר האמיתי (אנ') | בילי | תיאטרון טוד היימס (אנ'), ברודוויי |
| 2019 | Ravens | בוריס ספאסקי | תיאטרון המפסטד (אנ'), לונדון |
צבי הירש גליקר

אין תמונה חופשית
צבי הירש (היינריך) גליקר (1892 – מאי 1951) היה ממייסדי קופת חולים לאומית ורכז המרפאות העירוניות בתל אביב.
קורות חיים

גליקר נולד בעיר ז'ברש בגליציה, בנם של פרימה ואלימלך, בן שלישי מתוך שלושה בנים ובת. סיים תיכון בלמברג. בתקופת היותו תלמיד תיכון השתתף בפעילות של תנועת צעירי ציון, ביחד עם אחיו יצחק ואריה פייגנבאום, בשנת 1912 התקבל ללמודי רפואה בלבוב, אבל עם פרוץ מלחמת העולם הראשונה גויס לצבא האוסטרי כחובש. בהמשך, סיים קורס קציני חובשים, וגם זכה ב-2 עיטורים, ביניהם: "צלב הכסף". בשנת 1918 חזר ללבוב, והמשיך את לימודי הרפואה. סיים לימודי רפואה בווינה ב-1925. בשנים 1925–1931 התמחה ברפואה פנימית ובפיזיותרפיה.
בשנת 1927 התחתן עם שושנה תרזה לבית רוזנבאום, לאחר מספר שנים נולדה בתו רות.
גליקר כיהן כמזכיר בית"ר באוסטריה. עלה לארץ ישראל ב-1934. לבקשת ראש העיר מאיר דיזנגוף, שימש כרכז המרפאות העירוניות (כולל מד"א) של תל אביב. היה בין מקימי קופת חולים לאומית. שירת כרופא בהגנה אך טיפל גם בנפגעי האצ"ל.
נפטר בגיל 58 מהתקף לב ביום העצמאות 1951 והובא למנוחות בבית הקברות קריית שאול.
משפחתו

אחיו, יצחק גליקר, עלה לארץ ישראל בשנת 1913, הרופא הראשון של קופת חולים כללית בחיפה. אחיו, אריה גליקר, עלה לארץ-ישראל בשנת 1935, היה רנטגנולוג.
לקריאה נוספת

נסים לוי ויעל לוי, רופאיה של ארץ ישראל 1799–1948; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 156–157
הערות שוליים

↑  דוד תדהר (עורך), "ד"ר מרדכי (מרקוס) פריי", באנציקלופדיה לחלוצי הישוב ובוניו, כרך ז (1956), עמ' 2902
↑  ד"ר גליקר צבי הירש
↑  מצבת שושנה תרזה גליקר, באתר billiongraves
↑  ד"ר צבי גליקר ז"ל, דבר, 11 במאי 1951
↑  ד"ר צבי גליקר ז"ל, חרות, 11 במאי 1951
↑  מצבת הד"ר צבי הירש גליקר, באתר billiongraves

צבי הירש גליקר באתר GRAVEZ
↑  נסים לוי ויעל לוי, רופאיה של ארץ ישראל 1799–1948; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 156
ערך זה הוא קצרמרבנושא ישראלים ובנושא רופאים. אתם מוזמנים לתרום לוויקיפדיה ו.
מושל אוהיו

מושל אוהיו (באנגלית:  Governor of Ohio) הוא המושל וראש הרשות המבצעת של מדינת אוהיו, וכן המפקד העליון של כוחותיה המזוינים.
נכון ל-2021, 64 אנשים כיהנו כמושלי אוהיו, ב-70 תקופות כהונה שונות. המושל בעל תקופת הכהונה הארוכה ביותר הוא ג'ים רודס, שנבחר ארבע פעמים וכיהן בתפקיד במשך שש עשרה שנים בשתי תקופות כהונה לא רצופות של בנות שמונה שנים כל אחת (הראשונה בשנים 1963–1971 והשנייה בשנים 1975–1983). המושלים שכיהנו את הזמן הקצר ביותר הם ג'ון ויליאם בראון וננסי הוליסטר, אשר כל אחד מהם כיהן 11 ימים בלבד אחרי שהמושל הקודם להם התפטר על מנת להתחיל את כהונתם בסנאט של ארצות הברית; ג'ון פטיסון היה המושל הנבחר שכיהן את הזמן המועט ביותר בעקבות פטירתו לאחר חמישה חודשי כהונה.
מושל אוהיו הנוכחי הוא מייק דה ויין, המכהן מטעם המפלגה הרפובליקנית ושנכנס לתפקידו ב-14 בינואר 2019.
התפקיד וסמכויותיו

על מנת לכהן כמושל אוהיו, המועמד לתפקיד להיות בעל זכות הצבעה ורשום בפנקס הבוחרים של מדינת אוהיו. משמעות הדבר היא כי כל מועמד למושל חייב להיות לפחות בן 18 שנים בעת בחירתו, תושב אוהיו לפחות חודשים לפני יום הבחירות, ואזרח ארצות הברית. עבריינים מורשעים ואנשים שנתפסו על ידי בתי המשפט כמי שאינם מסוגלים להצביע אינם זכאים להתמודד למשרה.
המושל הוא המפקד העליון של הכוחות המזוינים של מדינת אוהיו. על המושל מוטלת החובה לאכוף את חוקי המדינה, הסמכות לאשר או להטיל וטו על הצעות חוק שהועברו בבית המחוקקים של אוהיו, הסמכות לכנס את בית המחוקקים ואת הסמכות להעניק חנינה, למעט במקרים של הדחה ובגידה.
בין סמכויותיו ותפקידיו נמנים:
ביצוע כל החוקים ודרישה לקבל מידע על אחד ממשרדי הממשלה מראש המשרד.
כינוס ישיבה משותפת שנתית של בית המחוקקים, והמלצה לחקיקות שונות.
כינוס ישיבות חריגות של בית המחוקקים למטרות מוגבלות על פי החוקה.
שימוש בלעדי ושמירה על "החותם הגדול של מדינת אוהיו".
חתימה וביטול של ייפויי הכוח שניתנו בשם מדינת אוהיו.
מינוי מחדש במקרה בו נבצר מסגן המושל למלא את תפקידו, בכפוף לאישור שני בתי המחוקקים.
על המושל למנות בעלי תפקידים לכל אחד "המשרות הרמות במדינה" (הכוללים את מבקר המדינה, גזבר המדינה, מזכיר המדינה והתובע הכללי).
אם משרתו של המושל לא מאוישת בעקבות מוות במהלך הכהונה, התפטרות או הדחה, סגן המושל יחליפו באופן מידי. אם סגן המושל לא יוכל למלא את תפקיד המושל, נשיא הסנאט יכהן כמושל בפועל. היה ואחד משני בעלי תפקידים אלו ייכנסו לתפקידים במהלך עשרים החודשים הראשונים לתחילת תקופת הכהונה של המושל לשעבר, תערכנה בחירות מיוחדות בשנה הבאה לבחירת מושל וסגנו, שרים ובעלי שררה אחרים. לפני 1851 היה יושב ראש הסנאט הראשון בסדר הירושה למושל. מאז 1978 נבחרו המושל וסגנו באותו פתק ההצבעה; לפני כן, הם יכלו להיות (ולעיתים קרובות אף היו) חברים במפלגות שונות. עד 1958 היה משך תקופת הכהונה של המושל שנתיים. שנה קודם לכן בוצע תיקון בחוקת אוהיו המאריך את משך תקופת הכהונה לארבע שנים, כאשר המושל יכול להיבחר לתקופת כהונה רצופה נוספת, ואם ברצונו להתמודד לאחר מכן שוב, עליו להישאר בתקופת צינון של ארבע שנים.
ביאורים

↑  סגן המושל הוא ממפלגתו של המושל, אלא אם כן צוין אחת.
1 2 3 4  התפטר כדי לאייש מושב בסנאט של ארצות הברית.
1 2 3 4  כיושב ראש הסנאט המדינתי כיהן כמושל עד תום תקופת הכהונה המתוכננת של קודמו.
↑  התפטר כדי לכהן כמנהל הכללי של דואר ארצות הברית.
↑  התפטר כדי לשמש כשגריר ארצות הברית במקסיקו.
1 2  כהונתו של בב הייתה אמורה להסתיים בדצמבר 1848, אך עקב עיכובים באישור תוצאות הבחירות לבית הנבחרים, התעכב גם אישור בחירתו של פורד כמושל החדש, והשבעתו התעכבה בכמה שבועות.
↑  התפטר כדי לשמש כקונסול ארצות הברית בוולפראיסו, צ'ילה.
↑  בחירות אלו היו לתקופת כהונה קצרה יותר לצורך שינוי מועד הבחירות.
1 2 3 4  כסגן המושל כיהן כמושל עד תום תקופת הכהונה המתוכננת של קודמו.
↑  התפטר כדי לכהן כנשיא ארצות הברית.
↑  לצורך מעבר של מועד הבחירות משנים אי-זוגיות לשנים זוגיות, הוארכה תקופת כהונתם של פטיסון והאריס באופן חד פעמי לשלוש שנים.
↑  הבחירות הראשונות לתקופת כהונה של ארבע שנים.
↑  כסגנית המושל כיהנה כמושלת עד תום תקופת הכהונה המתוכננת של קודמה.
הערות שוליים

↑  חוקת אוהיו, פרק שני, סעיף 16
↑  חוקת אוהיו, פרק שלישי, סעיף שמיני
↑  חוקת אוהיו, פרק שלישי, סעיף 11
↑  חוקת אוהיו, פרק שלישי, סעיף שביעי
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
אריק סרה

| --- | --- |

סרה בטקס פרסי סזאר, 2013
 לידה:  9 בספטמבר 1959 (בן 65) סנט מנדה, צרפת
 שם לידה:  Éric George Yves Marie Serra 
 מוקד פעילות:  פסקולים לסרטי לוק בסון
 תקופת הפעילות:  מ-1974
 עיסוק:  מוזיקאי, מלחין
 סוגה:  מוזיקה אלקטרונית, אוונגרד, ניו אייג', רוק
 שפה מועדפת:  צרפתית 
 כלי נגינה:  בס 
 http://www.ericserra.com/
 פרופיל ב-IMDb
 
אריק סרה (בצרפתית: Éric Serra; נולד ב-9 בספטמבר 1959 בסנט מנדה, צרפת) הוא מוזיקאי ומלחין צרפתי. ידוע בעיקר ככותב הפסקולים הכמעט קבוע לסרטיו של לוק בסון.
רקע כללי ועבודותיו עם לוק בסון

סרה נולד וגדל בסנט מנדה, פרוור הגובל בפריז. גדל בבית מוזיקלי - אביו, קלוד סרה, היה פזמונאי מצליח בשנות ה-50 וה-60. אמו מתה כשהיה בן 7. למד לבדו לנגן בגיטרה בגיל 11, ובגיל 15 הפך למוזיקאי מקצועי וניגן בין היתר עם הזמר הגינאי-צרפתי מורי קאנטה.
בתחילת שנות ה-80 פגש את לוק בסון והתיידד איתו. בסון הפקיד בידי סרה את כתיבת הפסקול לסרטו הראשון, "הקרב האחרון". מאז הלחין סרה את הפסקולים לכל הסרטים שבסון ביים (למעט "אנג'ל A" ו-"ולריאן ועיר אלף הכוכבים"), ולסרטים נוספים שבסון השתתף בכתיבתם והפקתם.
סרה מיעט לכתוב פזמונים, אך במספר מקרים חרג ממנהגו וכתב פזמונים לסרטים להם כתב פסקולים. כך היה ב"רכבת תחתית", "הכחול הגדול" ו"האלמנט החמישי".
על אחד מפסקוליו לסרטי לוק בסון זכה בפרס סזאר ("הכחול הגדול") והיה מועמד לפרס סזאר על חמישה נוספים: "רכבת תחתית", "ניקיטה", "לאון", "האלמנט החמישי" ו"ז'אן דארק".
פרויקטים נוספים

ב-1995 כתב את הפסקול ל"גולדן איי", מסדרת סרטי ג'יימס בונד. הפסקול, שהיה אוונגרדי ושונה תכלית שינוי מהפסקולים הרגילים של סרטי ג'יימס בונד, התקבל ברגשות מעורבים על ידי מעריצי הסדרה. מפיקי הסרט בחרו להשמיט את המוזיקה של סרה מאחת הסצנות המרכזיות בסרט, מרדף הטנקים ברחובות סנקט פטרבורג, ושכרו לשם כך את שירותיו של המלחין האנגלי ג'ון אלטמן.
ב-1998 הוציא סרה, בפעם הראשונה והיחידה, אלבום רוק. שם האלבום, RXRA, הוא משחק מילים על שמו - כשהאותיות מבוטאות בשמן הצרפתי (אֶר-איקס-אֶר-אָה), מבוטא למעשה שמו. מאז מופיעות האותיות לעיתים כמחליפות את שמו במתן הקרדיטים לפרויקטים בהם הוא עוסק.
ב-2002 כתב את הפסקול לעיבוד המחודש ל"רולרבול" ולסרט הצרפתי "ג'ט לאג".
כתב את המוזיקה למופע של הקוסם כריס אנג'ל וקרקס השמש, המוצג בהצלחה בלאס וגאס מאז 2008.
האח הגדול (תוכנית טלוויזיה ברזילאית)

האח הגדול ברזיל (Big Brother Brasil, או בקיצור: BBB) היא הגרסה הברזילאית של תוכנית המציאות האח הגדול המבוססת על התוכנית ההולנדית בעלת אותו שם אשר נוצרה בשנת 1999 על ידי ג'ון דה מול. היא השלישית עם יותר עונות מהסדרה המקורית (רק אחרי הגרסאות האמריקאיות והספרדיות) והיא היחידה עם 15 שנים של שידור על בסיס שנתי ללא הפסקות באותם ערוצים ועל ידי אותו מנחה.
התוכנית מבוססת על קבוצה של זרים, המכונים "הדיירים", אשר גרים יחד עשרים וארבע שעות ביממה ב"בית האח הגדול", מבודדים מן העולם החיצון (בעיקר מכלי התקשורת ההמוניים, כגון עיתונים, טלפונים, טלוויזיה ואינטרנט) בזמן כל צעד שלהם מתועד על ידי מצלמות מסביב לשעון, ללא פרטיות במשך שלושה חודשים.
הדיירים מתחרים על ההזדמנות לזכות בפרס הגדול, על ידי הימנעות מההדחות, המתקיימות בכל שבוע, עד שהדייר האחרון שנשאר בסוף העונה זוכה בפרס הגדול. את התוכנית מגיש העיתונאי פדרו ביאל.
באתר Globo ובערוץ שלם וצפה של Globo מציעים כיסוי מסביב לשעון לתוכנית. עונות 5 ו-7 היו הפופולריות ביותר. סברינה סאטו (עונה 3) הייתה אחת המגישות של Panico na TV וכעת היא מגישה של תוכנית טלוויזיה משלה, ג'וליאנה אלבס (עונה 3), גראזי מסאפרה (עונה 5) ומוניק נונס (עונה 16) הן שחקניות אופרת סבון ב-Globo ואיריס סטפנלי (עונה 7) היא כתבת ב-TV FAMA. חמשתן נחשבות למתמודדות המוצלחות ביותר של התוכנית, אם כי אף אחד מהם, מלבד מוניק, לא זכתה בתוכנית. למתמודדת מוצלחת אחרת, ג'ין וויליס, יש כבר קריירה פוליטית די מצליחה מאז שזכתה בעונה החמישית.
לעונה העשירית של האח הגדול ברזיל היה המספר הגדול ביותר בעולם של השתתפות, כאשר נרשמו מעל ל-154 מיליוני הצבעות.
הבית

בית האח הגדול ברזיל ממוקם בתוך מרכז ההפקה של Globo במרכז ריו דה ז'ניירו. הבית נחשב על ידי רוב מומחי האח הגדול כגדול והמושקע ביותר מבין בתי האח הגדול בעולם. כמו כן, עקב גודלו, גם מספר המצלמות הפרוסות ברחבי הבית גדול ביחס לשאר בתי האח הגדול בעולם.
השטח החיצוני של הבית הוא כ-700 מטר מרובע, בעוד האזורים הפנימיים הם בהיקף 200 מטר מרובע. לבית יש 4 חדרי שינה (3 עבור המתחרים הרגילים ואחד עבור המנהיג), סלון, חדר אמבטיה אחד, גינה גדולה, מטבח אחד, חדר כושר, ג'קוזי, בריכה, חדר וידויים, ואזור סודי, שפעם היה חדר השינה הלבן (עונות 9 ו-10) ופעם אחרת היה חדר השינה המפתיע (עונה 11).
מחלוקת וביקורת > מתירנות

בעוד שברוב הבתים בעולם קיים טאבו בנוגע לאי-צילום באזורים מסוימים במטרה לשמור על הפרטיות, בבית הברזילאי קיימות מצלמות בחדרי האמבטיה ובמקלחות, והמתמודדים נדרשים להתקלח בעודם לבושים, או להיחשף בעודם עירומים.
מחלוקת וביקורת > שערוריות במשך העונות

העונה השלישית של "האח הגדול ברזיל" החלה ב-14 בינואר 2003, והייתה שנויה ביותר במחלוקת. אחת המתמודדות הייתה מיס ברזיל הנוכחית, ג'וזין אוליביירה. החוקים של תחרות מיס ברזיל אוסרים השתתפות של נשים נשואות אך ג'וזין הצהירה כי היא רווקה. כתוצאה מהחשיפה במהלך תוכנית הריאליטי, מספר מגזינים גילו שהיא הייתה נשואה אפילו לפני הזכייה בתחרות היופי. ברגע שהנישואים הוכחו, נלקח מג'וזין התואר שלה, ות'איסה תומזם הוכתרה כמיס ברזיל 2002. כמו כן, המתחרה דילסון ווקארז לא היה מודע לסטטוס של ג'וזין וניסה להתחיל מערכת יחסים רומנטית איתה במהלך התוכנית. בשל סירוביה, הוא הרגיש חסר מוטיבציה להשתתף ועזב את התוכנית מרצונו. המשתתף הארי גרוסמן החליף אותו ב-26 בפברואר, והפך למשתתף הראשון שנכנס לבית שלא ביומה הראשון של התוכנית.
במהלך "האח הגדול ברזיל 8", המתמודדת ג'וליאנה התעלפה במהלך משימת סיבולת שבה המתחרים חויבו להישאר ללא תנועה בתוך תא זכוכית. עיתונים ואתרי אינטרנט האשימו את ההפקה בחוסר אנושיות. עם זאת, התוכנית לא הושפעה מהלחץ השלילי.
בעונה "האח הגדול ברזיל 10", מרסלו דורדו, מתחרה חוזר שזכה בעונה הרביעית, הואשם בהומופוביה, אך העניין זכה להתעלמות והוא בסופו של דבר ניצח בפעם השנייה.
השערורייה הגדולה ביותר של התוכנית קרתה ב"האח הגדול ברזיל 12", כאשר המתמודד דניאל אחניז הואשם באונס של אחת המתמודדות, מוניק אמין. הוא גורש במהלך השבוע הראשון אך הכחיש את ההאשמות.
האנציקלופדיה של החיים

| --- | --- |


 סוג:  מסד נתונים ביולוגי 
 תקופת הפעילות:  2008–הווה (כ־17 שנים) 
 eol.org
 
האנציקלופדיה של החיים (באנגלית: Encyclopedia of Life,‏ EOL) היא אנציקלופדיה שיתופית וחינמית באינטרנט אשר נועדה לתעד את כל 1.9 מיליון מיני החיים המוכרים למדע. היא מלוקטת מתוך מאגרי מידע קיימים (בהם ויקיפדיה) ומתרומות של מומחים ושוחרי טבע מכל העולם. היא נועדה לבנות עמוד אחד שיורחב "עד אינסוף" עבור כל מין, הכולל סרטוני וידאו, הקלטות, תמונות, גרפיקות וטקסטים. בנוסף, האנציקלופדיה משלבת תוכן מהספרייה למורשת המגוון הביולוגי, אשר העבירה תהליכי דיגיטציה למיליוני דפים של ספרות מודפסת מהספריות הגדולות בעולם להיסטוריית הטבע. הפרויקט בתחילה גובה בהתחייבות מימון של 50 מיליון דולר, בהובלת קרן מקארתור וקרן סלואן, שסיפקו יחד 25 מיליון דולר. 25 מיליון הדולרים הנוספים הגיעו מחמישה מוסדות עיקריים: מוזיאון פילד להיסטוריה של הטבע, אוניברסיטת הרווארד, המעבדה לביולוגיה ימית, הגן הבוטני של מיזורי ומכון סמית'סוניאן. הפרויקט בתחילה הובל על ידי ג'ים אדוארדס וצוות הפיתוח בהובלת דוד פטרסון. היום, המוסדות המשתתפים ותורמים פרטיים ממשיכים לתמוך באנציקלופדיה באמצעות תרומות כספיות.
הערות שוליים

↑  EOL History
↑  Lucy Odling-Smee, Encyclopedia of Life launched, ‏09 במאי 2007
↑  James Edwards - Senior Advisor, Encyclopedia of Life
X-פטנט

"X-פטנט" הוא שם כולל לפטנטים משוחזרים שהוענקו על ידי משרד הפטנטים וסימני המסחר של ארצות הברית בין התאריכים יולי 1790 (כשניתן פטנט אמריקאי ראשון) ליולי 1836, ושוחזרו בעקבות שרפה שכילתה את ארכיון הפטנטים. המספר המדויק של הפטנטים שניתנו בתקופה זו אינו ידוע, אך ההערכה היא שישנם 9,957 פטנטים.
שריפת 1836

ב-15 בדצמבר 1836 ארעה שרפה במשרד הפטנטים. אשר במהלכה נשרפו אלפי פטנטים רשומים. על אף שתחנת כיבוי האש הייתה בקרבת מקום, אך הצינורות והמשאבות בתחנה היו קפואים כנזכר שהאירוע קרה בחודש דצמבר הקר ולמכבי האש לא הייתה אפשרות למנוע את האובדן בזמן זה, כל הפטנטים נשמרו באחסון זמני עד בנייתו של בניין חדש וחסין יותר לאש. בשנים ההם הממשלה טרם שמרה עותקי גיבוי או רישומים נוספים, לכן הדרך היחידה לשחזור הפטנטים היא על ידי העותקים שנשארו בידי הממציאים.
שחזור X-פטנטים

הקונגרס של ארצות הברית העביר מיד חוק המסייע בשחזור הפטנטים שנמצאו בבניין ונשרפו באש. כ-2800 פטנטים שוחזרו, ו-1989 מתוכם ניתנים כיום לצפייה מקוונת.
לאחר שרפת 1836 הוכנסה מערכת מספור שמשמשת עד היום. כאשר פטנט שוחזר וניתנה לו תעודת פטנט, משרד הפטנטים נתן לו מספר פטנט כמספר מעורב (למשל,  2960{\frac {1}{2}}x,  8736{\frac {3}{4}}x) על מנת לשמור על סדר נכון. רוב הפטנטים שהם בעלי מספר מעורב מוגדרים כ-X-פטנטים, אך לא כולם.
לפני קרות השרפה, פטנטים היו מזוהים בשם ובתאריך רישום. מאז, כל הפטנטים שניתנים מקבלים מספר החל מ-1. אמנם, גם הפטנטים ששוחזרו ממוספרים מ-1, אך מספר הפטנט כולל את האות "X". בדרך כלל, ה-"X" הוסף בסוף המספר, מלבד בפטנט הראשון שבו ה-"X" נוסף קודם למספר. כך נוצר השם X-פטנט.
הפטנטים האחרונים ששוחזרו עד היום (נכון לשנת 2019), שוחזרו בשנת 2004 מהארכיון של דרטמות' קולג'. מתוך 14 פטנטים ששוחזרו בשנה זו, עשרה שייכים לסמואל מורי, כולל פטנט, שהוא הפטנט הידוע הראשון למנוע בעירה פנימית.
רשימה חלקית של X-פטנטים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: יש לתרגם ולתעתק לעברית.
| פטנט | אמצאה | ממציא | תאריך | קישור | הערות |
| --- | --- | --- | --- | --- | --- |
| X1 | ייצור אשלג | סמואל הופקינס | 31 ביולי 1790 | U.S. Patent X1 | פטנט ראשון בארצות הברית |
| 72X | מנפטה | אלי ויטני | 14 במרץ 1794 | U.S. Patent 72X | הביא למהפכה בגידול הכותנה ובתעשיית הטקסטיל |
| 4378X | מנוע גז | סמואל מוריי | 1 באפריל 1826 | U.S. Patent 4,378X | הפטנט הידוע הראשון למנוע בעירה פנימית |
| 9000X | סבכה | נ. וינסלו | 2 ביולי 1836 | U.S. Patent 9,000X |  |
| 9430X | שיפור בכלי ירייה | סמואל קולט | 25 בינואר 1836 | U.S. Patent 9,430X | פטנט מפתח לפיתוח אקדחים תופיים |
| 9899X | מכונה לייצור לבנים | ק. ווטרמן | 2 ביולי 1836 | U.S. Patent 9,899X |  |
| 9894X | מגרף חרישה | א. סניידר | 2 ביולי 1836 | U.S. Patent 9,894X |  |
| 9893X | מנעול | א. רוף | 2 ביולי 1836 | U.S. Patent 9,893X |  |
| 9890X | מכונת דיש | א. פרסון | 2 ביולי 1836 | U.S. Patent 9,890X |  |
| 9889X | תנור בישול | ו. פרמלי | 2 ביולי 1836 | U.S. Patent 9,889X |  |
| 9887X | מחרשה | ט. מילר | 2 ביולי 1836 | U.S. Patent 9,887X |  |
| 9886X | Dressing Stares | ק. מק'גרגורי | 2 ביולי 1836 | U.S. Patent 9,886X |  |
| 9885X | צמר גפן | ג'. מק'קרייט | 2 ביולי 1836 | U.S. Patent 9,885X |  |
| 9884X | מנעול לדלת | ג'. מו קלורי | 2 ביולי 1836 | U.S. Patent 9,884X |  |
| 9882X | מלטש תלתן | ו. לומיס | 2 ביולי 1836 | U.S. Patent 9,882X |  |
| 9879X | Feather Dresser | פ. פ. נוולטון | 2 ביולי 1836 | U.S. Patent 9,879X |  |
| 9878X | מאזן בימה | ג'. הורטון | 2 ביולי 1836 | U.S. Patent 9,878X |  |
| 9877X | מחלץ מסמרים | ר. היינס | 2 ביולי 1836 | U.S. Patent 9,877X |  |
| 9876X | מכבש כותנה | ה. ג. גאיון | 2 ביולי 1836 | U.S. Patent 9,876X |  |
| 9875X | תנור בישול | ק. גריינג'ר | 2 ביולי 1836 | U.S. Patent 9,875X |  |
ציטוטים

Great Patent Fire of 1836", The United States Patent and Trademark Office, Retrieved 2007-11-23
Riordan, Teresa, "Lawyers Unearth Early Patents", New York Times
Riordan, Teresa (August 9, 2004), "Lawyers Unearth Early Patents", New York Times, Archived from the original on May 9, 2013, Retrieved 2009-07-18
הערות שוליים

↑  issued on June 2, 1818
↑  issued on March 27, 1835